OnePlus introducerer Nord CE 5G, som det nyeste medlem af Nord-serien.

Nord CE (Core Edition) 5G, implementerer som navnet antyder, mange af kerneelementerne fra Nord og samler det i en billigere smartphone.

Telefonen har derfor både 5G, en 6,43″ 90Hz AMOLED-skærm og et endnu større batteri på 4500 mAh, med Warp Charge 30T Plus-hurtigladning. Chipsettet er dog ændret til Qualcomm Snapdragon 750G, men det skulle byde på nogenlunde samme ydelse som Snapdragon 765G. Nord CE kører med OnePlus OxygenOS baseret på Android 11, hvor der loves to års softwareopdateringer og tre års sikkerhedsopdateringer.

Kameraerne er dog lidt anderledes end på Nord, med et tredobbelt setup, bestående af et 64MP primært kamera, en 8MP ultrawide-linse, samt en 2MP dybdesensor. Selfie-kameraet er på 16MP – der er altså ikke længere to kameraer på fronten, som med Nord.

Det nævnes desuden, at Nord CE 5G er den tyndeste OnePlus-telefon siden OnePlus 6T, med en tykkelse på kun 7,9mm. 3,5mm jackstikket er desuden også vendt retur, hvilket udeblev på den originale Nord.

OnePlus Nord CE 5G lanceres den 21. juni og kan allerede forudbestilles nu. Telefonen lander i tre faver: Blue Void, Charcoal Ink og Silver Ray.

De danske vejledende priser er:
6GB RAM + 128GB lager: 2.499,00 kr.
8GB RAM + 128GB lager: 2.699,00 kr.
12GB RAM + 256GB lager: 3.199,00 kr.

Læs også: Facebook arbejder på et smartwatch med to kameraer

OnePlus introducerer Nord CE 5G